Corvo
Store norske leksikon,Geografi,Verdens geografi,Europa,Portugals geografi
Corvo er en øy i Atlanterhavet, den nordligste av øyene i Asorene, Portugal. Den ligger 16 kilometer nord for øya Flores. Corvo og Flores utgjør den vestligste delen av øygruppen. Med et areal på 17,12 kvadratkilometer er Corvo den minste av de ni øyene i Asorene.
Øya har en befolkning på 465 innbyggere (2019). Vila do Corvo på sørøstkysten er den eneste bosettingen på øya. Her er det en flyplass. På sørkysten av øya er det også tre havner, men Corvo er ofte isolert om vinteren på grunn av dårlig vær.De viktigste næringsvirksomheter er jordbruk og fiske. Øya er bygd opp av vulkansk materiale. Krateret etter vulkanen Caldeirão utgjør 2400 kvadratmeter. Det er 14 prosent av øyas samlede areal. Corvos høyeste punkt er Morro dos Homens, 718 meter over havet. Les mer i Store norske leksikon Portugals geografi Asorene Portugal